Diari Oficial de la Generalitat Valenciana


Sumari del DOGV 3161, del 14-01-1998 (1998/145)

Bases específiques per a la provisió en propietat d'una plaça d'administratiu d'administració general.
------------------------------------------------------------------------------------------------------

### Dades del document

Número de DOGV
:   3161

Data del DOGV
:   14-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/145


Data del document
:   19-12-1997

Organisme emissor
:   Ajuntament de l'Alcora

Tipus de document
:   Anunci

Descriptors 

:   * Alcora, l'
    * concurs administratiu
    * administració local
    * professió administrativa

Bases específiques per a la provisió en propietat d'una plaça d'administratiu d'administració general. [1998/M145]
  
Primera. Objecte
  
La provisió en propietat d'una plaça d'administratiu, classificada en el grup C, escala d'administració general, subescala administrativa.
  
Aquesta plaça està vacant en la plantilla de funcionaris i figura en l'oferta d'ocupació pública per a 1997.
  
Segona. Sistema de selecció
  
Concurs oposició per promoció interna.
  
Tercera. Normativa per la qual es regeix la selecció
  
En tot el que no regulen expressament aquestes bases específiques s'aplicaran les bases generals aprovades per resolució del director general d'Administració Local d'1 de desembre de 1992 (DOGV de 17 de desembre de 1992), amb les modificacions que va aprovar el Ple de l'Ajuntament en sessió del 6 de juliol de 1992.
  
Quarta. Requisits exigits
  
A més dels exigits en les bases generals seran necessaris els següents:
  
- Estar en possessió del títol de Batxiller Superior, Formació Professional de segon grau o equivalent, o en condicions d'obtindre'l en la data en què finalitze el termini de presentació de sol·licituds. Aquesta titulació no serà necessària si es compta amb una antiguitat mínima de 10 anys com a auxiliar administratiu, grup D.
  
- Tindre, almenys, una antiguitat de dos anys en la subescala d'auxiliars d'administració general de la plantilla de funcionaris de l'Ajuntament de l'Alcora.
  
Cinquena. Funcions del lloc del treball
  
Les funcions del lloc són els de direcció del Negociat de Serveis Generals i les altres funcions que figuren en la relació de llocs de treball de la corporació.
  
Sisena. Drets d'examen: 2.000 pessetes.
  
Setena. Tribunal
  
Tindrà la tercera categoria de les que estableix el Reial Decret 236/1988. La seua composició serà la que estableixen les bases generals.
  
Vuitena. Fase d'oposició
  
Es desenvoluparà d'acord amb els exercicis i el temari que figuren com a annex I d'aquestes bases.
  
Novena. Fase de concurs
  
La valoració del concurs es realitzarà en funció dels mèrits i les puntuacions que consten en el barem que s'uneix com a annex II d'aquestes bases.
  
Solament es valoraran els mèrits dels aspirants que superen prèviament la fase d'oposició.
  
Deu. Instàncies, termini de presentació, publicitat
  
Les instàncies s'ajustaran al model que s'uneix com a annex III a aquestes bases, i es presentaran en el termini de 20 dies naturals, comptats des del següent al de la publicació del corresponent anunci en el Boletín Oficial del Estado.
  
Els altres anuncis del present procediment selectiu es publicaran únicament al tauler d'edictes de l'Ajuntament i en el Butlletí Oficial de la Província de Castelló, encara que el començament del segon i de la resta d'exercicis es publicarà únicament al tauler d'anuncis de l'Ajuntament i, si escau, al local en què s'haja realitzat la prova precedent.
  
L'Alcora, 19 de desembre de 1997.- L'alcalde: Francisco Javier Tomás Puchol.
  
ANNEX I
  
Fase d'oposició.
  
L'oposició constarà dels següents exercicis:
  
Primer. Escrit, de caràcter obligatori i eliminatori. Consistirà a desenvolupar per escrit, durant un període màxim de dos hores, un tema de caràcter general, elegit pels membres del tribunal, relacionat amb les matèries compreses en el programa.
  
La qualificació serà de 0 a 10 punts i seran eliminats els aspirants que no aconseguisquen els 5 punts.
  
Segon. Escrit de caràcter obligatori i eliminatori. Consistirà a contestar per escrit, en un període màxim de dues hores, una prova objectiva tipus test de 100 preguntes que versaran sobre els temes inclosos en el programa.
  
Cada pregunta encertada puntuarà 0,10 punts.
  
Cada pregunta contestada de forma incorrecta es penalitzarà amb 0,050 punts, és a dir, es puntuarà -0'050 punts.
  
Les preguntes sense contestar o contestades en més d'una de les alternatives, entre les quals una de les respostes siga la correcta, no es puntuaran ni es penalitzaran.
  
La qualificació serà de 0 a 10 punts i seran eliminats els aspirants que no aconseguisquen els 5 punts.
  
Tercer. Pràctic, de caràcter obligatori i eliminatori. Es desenvoluparà per escrit, durant un període màxim de tres hores i consistirà en la redacció d'un informe amb proposta de resolució, sobre dos supòsits pràctics que plantejarà el tribunal immediatament abans del començament de l'exercici.
  
Els supòsits es referiran a tasques administratives la realització de les quals corresponga als funcionaris de la subescala.
  
Durant el desenvolupament d'aquesta prova, els aspirants podran, en tot moment, fer ús dels textos legals, col·leccions de jurisprudència i llibres de consulta dels quals acudisquen provistos, a excepció de llibres de text.
  
La qualificació serà de 0 a 10 punts i seran eliminats els aspirants que no aconseguisquen els 5 punts.
  
Quart. Escrit, obligatori i no eliminatori. Consistirà a traduir del valencià al castellà i viceversa, un text proposat pel tribunal, durant el temps que aquest determine.
  
La qualificació serà de 0 a 5 punts.
  
Temari.
  
Part primera: Dret Polític i Constitucional.
  
Tema 1. L'estat. Concepte. Elements. Formes. Divisió de poders. Relació entre els poders de l'estat.
  
Tema 2. La Constitució espanyola de 1978. Principis generals. Drets i deures fonamentals dels espanyols.
  
Tema 3. La Corona. El poder legislatiu.
  
Tema 4. El govern i l'administració de l'estat: el poder judicial.
  
Tema 5. Organització territorial de l'estat. Els estatuts d'autonomia: el seu significat.
  
Part segona: Dret Administratiu i Financer.
  
Tema 1. L'administració pública en l'ordenament espanyol. La personalitat jurídica de l'administració pública. Classes d'administracions públiques.
  
Tema 2. Sotmetiment de l'administració a la llei i al dret. Fonts del dret públic. La llei: les seues classes.
  
Tema 3. El Reglament. Les seues classes. Altres fonts del Dret Administratiu.
  
Tema 4. L'administrat. Col·laboració i participació dels ciutadans en les funcions administratives. El principi d'audiència de l'interessat.
  
Tema 5. L'acte administratiu. Concepte. Elements. Principis generals del procediment administratiu. Normes reguladores. Dimensió temporal del procediment administratiu: dies i hores hàbils: còmput de terminis. Recepció i registre de documents.
  
Tema 6. Fases del procediment administratiu general. El silenci administratiu.
  
Tema 7. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 8. Els recursos administratius. Classes. Recursos ordinaris. Recursos de reposició. Reclamacions economicoadministratives.
  
Tema 9. Principis generals i classes de contractes administratius. La selecció del contractista. Drets i deures del contractista i de l'administració.
  
Tema 10. Els drets reals administratius. El domini públic. El patrimoni privat de l'administració.
  
Tema 11. La intervenció administrativa en la propietat privada. L'expropiació forçosa.
  
Tema 12. Les formes d'activitat administratives. El foment. La policia.
  
Tema 13. El servei públic. Nocions generals. Els modes de gestió dels serveis públics.
  
Tema 14. La responsabilitat de l'administració.
  
Tema 15. La despesa i les seues classes. El control de la despesa pública. Idea general de la despesa pública a Espanya.
  
Tema 16. Els ingressos públics. Concepte i classes. L'impost. Les taxes fiscals.
  
Part tercera: administració local.
  
Tema 1. Règim local espanyol. Principis constitucionals.
  
Tema 2. La província en el règim local. Organització provincial. Competències.
  
Tema 3. El municipi. El terme municipal. La població. L'empadronament.
  
Tema 4. Organització municipal. Competències.
  
Tema 5. Règim general de les eleccions locals.
  
Tema 6. Relacions entre ens territorials. Autonomia municipal i tutela.
  
Tema 7. Ordenances i reglaments de les entitats locals. Classes. Procediment d'elaboració i aprovació.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Incompatibilitats. Règim disciplinari.
  
Tema 10. Drets econòmics dels funcionaris. Drets passius. La Seguretat Social.
  
Tema 11. Els béns de les entitats locals. Règim d'utilització dels de domini públic.
  
Tema 12. Les formes de les entitats locals. La intervenció administrativa en l'activitat privada. Procediment d'atorgament de llicències.
  
Tema 13. El servei públic en l'esfera local. Els modes de gestió dels serveis públics. Consideració especial de la concessió.
  
Tema 14. Procediment administratiu local. El registre d'entrada i eixida. Requisits en la presentació de documents. Comunicacions i notificacions.
  
Tema 15. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 16. Legislació sobre règim del sòl i ordenació urbana: els seus principis inspiradors. Competència urbanística municipal.
  
Tema 17. Instruments de planejament. Procediment d'elaboració i aprovació.
  
Tema 18. Execució dels plans d'ordenació. Sistemes d'actuació urbanística. La classificació del sòl.
  
Tema 19. Intervenció en l'edificació i ús del sòl.
  
Tema 20. Hisendes locals: classificació dels ingressos. Ordenances fiscals. Règim jurídic de la despesa pública local.
  
Tema 21. Els pressupostos locals. Comptabilitat i comptes.
  
ANNEX II
  
Barem de mèrits del concurs
  
1. Serveis prestats:
  
A) Per haver prestat serveis com a auxiliar administratiu en l'administració local, com a funcionari o laboral: 0,25 punts per any complet, fins a un màxim de 3 punts.
  
B) Per haver prestat serveis com a auxiliar administratiu en altres administracions públiques, com a funcionari o laboral: 0,10 punts per any complet, fins a un màxim d'1 punt.
  
El còmput del nombre d'anys treballats, a efectes d'aquest apartat, es realitzarà de data a data i arrodonint per defecte.
  
2. Titulacions:
  
Es valoraran aquelles titulacions acadèmiques que siguen superiors a l'exigida en la base quarta, amb un màxim de 3 punts, d'acord amb la següent escala:
  
Doctor 3 punts.
  
Llicenciat o equivalent 2 punts.
  
Diplomat universitari o equivalent 1 punt.
  
Es valorarà únicament la titulació màxima aconseguida.
  
3. Cursos:
  
Sols es valoraran els impartits per l'Institut Valencià d'Administració Pública o altres entitats oficials relacionades amb l'administració local, fins a un màxim de 2,5 punts.
  
- De duració igual o superior a 40 hores: 1 punt.
  
- De duració inferior a 40 hores i superior a 25 hores: 0,50 punts.
  
- La resta de cursos: 0,25 punts.
  
4. Coneixement del valencià:
  
Per coneixement acreditat del valencià segons certificació de la Junta Qualificadora de Coneixements del Valencià:
  
a) Per coneixement oral: 0,25 punts.
  
b) Pel grau elemental: 0,5 punts.
  
c) Pel grau mitjà: 1 punt.
  
d) Pel grau superior: 1,5 punts.
  
e) Pel llenguatge administratiu: 1 punt.
  
En aquest apartat sols es valorarà el grau màxim posseït, excepte el de l'apartat e), que podrà ser sumat independentment.
  
ANNEX III
  
Model d'instància
  
(Nom) ..., amb document nacional d'identitat ..., domiciliat a ..., província de ..., carrer ..., número ..., telèfon ..., expose:
  
Que assabentat de la convocatòria, publicada en el Boletín Oficial del Estado número ... de data ..., per a cobrir una plaça d'administratiu d'administració general, i complint tots i cadascun dels requisits exigits en les bases generals i específiques, desitge ser admés a la realització del procés selectiu.
  
Que em compromet, en cas de ser proposat per al nomenament pel tribunal, a prestar jurament o promesa d'acord amb l'article 32.c del Decret Legislatiu de 24 d'octubre de 1995, del Consell (Text Refós de la Funció Pública Valenciana), i el Reial Decret 707/1979, de 5 d'abril.
  
A aquests efectes adjunte:
  
a) Fotocòpia compulsada del document nacional d'identitat.
  
b) Resguard justificatiu del pagament dels drets d'examen en l'Ajuntament, per import de 2.000 pessetes.
  
c) Titulació requerida per a l'accés a la plaça i justificació de l'antiguitat.
  
d) Relació de mèrits al·legats per a la fase de concurs, acompanyats de justificants originals o fotocòpies compulsades.
  
Llengua en la qual desitge realitzar les proves:
  
... Castellà ... Valencià
  
Per tot això, sol·licite ser admés a participar en el procés selectiu.
  
..., ... de ... de 199...
  
Firma del sol·licitant